অতিমহানগরী

অতিমহানগরী বা মেগাশহর () বলতে সাধারণত সেসব মহানগর এলাকাকে বোঝানো হয় যাদের জনসংখ্যা ১ কোটি বা তার অধিক।"How Big Can Cities Get?" New Scientist Magazine, 17 June 2006, page 41. কোনও কোনও ক্ষেত্রে জনসংখ্যার ঘনত্বও (প্রতি বর্গ কিলোমিটারে ন্যূনতম ২০০০ জন) বিবেচনা করা হয়ে থাকে। অনেক ক্ষেত্রে একাধিক মহানগর এলাকার সমন্বয়ে একটি অতিমহানগরী গঠিত হয়ে থাকে। ২ কোটির বেশি জনসংখ্যাবিশিষ্ট মহানগরীকে অনেক সময় "অধিনগরী" ( মেটাসিটি) বলা হয়।

২০১৯ খ্রিস্টাব্দে জাতিসংঘ কর্তৃক প্রকাশিত বিশ্ব পৌরায়ন সম্ভাবনা : ২০১৮ সালের সংশোধন (World Urbanization Prospects: The 2018 Revision) নামক প্রতিবেদন অনুযায়ী ২০১৮ খ্রিস্টাব্দ শেষে বিশ্বে অতিমহানগরীর সংখ্যা ছিল ৩৩। এগুলির বেশিরভাগই গণচীন এবং এশিয়ার অন্যান্য দেশে অবস্থিত। ঐ প্রতিবেদন অনুযায়ী ২০১৮ সালে বিশ্বের বৃহত্তম তিনটি অতিমহানগরী ছিল জাপানের টোকিও (৩ কোটি ৭৪ লক্ষ অধিবাসী), ভারতের দিল্লি (২ কোটি ৮৫ লক্ষ অধিবাসী) এবং চীনের সাংহাই (২ কোটি ৫৫ লক্ষ অধিবাসী)। বাংলাভাষী অঞ্চলে ২টি অতিমহানগরী রয়েছে; এগুলি হল বিশ্বের ৯ম বৃহত্তম অতিমহানগরী ঢাকা (১ কোটি ৯৫ লক্ষ অধিবাসী) এবং ষোড়শ (১৬শ) বৃহত্তম অতিমহানগরী কলকাতা (১ কোটি ৪৬ লক্ষ অধিবাসী)।

 ইতিহাস 
জাতিসংঘ প্রকাশিত বিশ্ব পৌরায়ন সম্ভাবনা : ২০১৮ সালের সংশোধন শীর্ষক প্রতিবেদন অনুযায়ী ১৯৯০ খ্রিস্টাব্দে বিশ্বে ১০টি অতিমহানগরী ছিল। ২০১৮ সালে এদের সংখ্যা বেড়ে দাঁড়ায় ৩৩। জাতিসংঘের ভবিষ্যদ্বাণী অনুযায়ী ২০৩০ সালে অতিমহানগরীর সংখ্যা বেড়ে হবে ৪৩। ২০১০ সালে ১০টি অতিমহানগরীতে ১৫ কোটি ৩০ লক্ষ লোক বাস করত, যা ছিল তৎকালীন বিশ্ব পৌর জনসংখ্যার ৬.৭%। ২০১৮ সালে এসে ২০টি দেশে অবস্থিত ৩৩টি অতিমহানগরীতে প্রায় ৫৩ কোটি লোক বাস করত, যা ছিল বিশ্ব পৌর জনসংখ্যার ১২.৫%। ২০৩০ সালে ৪৩টি অতিমহানগরীতে প্রায় ৭৫ কোটি লোক বাস করবে, যা হবে বিশ্ব পৌর জনসংখ্যার ১৪.৬%।

 অতিমহানগরীসমূহের তালিকা 
২০১৯ খ্রিস্টাব্দে জাতিসংঘ কর্তৃক প্রকাশিত বিশ্ব পৌরায়ন সম্ভাবনা : ২০১৮ সালের সংশোধন নামক প্রতিবেদনে প্রকাশিত ২০১৮ সাল পর্যন্ত হিসাব অনুযায়ী ১ কোটির বেশি জনসংখ্যা অধ্যুষিত অতিমহানগরীসমূহের একটি তালিকা নিচে উপস্থাপিত হল।

 ক্রম  অতিমহানগরী  চিত্র  রাষ্ট্র  মহাদেশ  জনসংখ্যা (আনুমানিক)১ টোকিও  120px  জাপান  এশিয়া  ৩,৭৪,৬৮,০০০২দিল্লি  120px  ভারত  এশিয়া  ২,৮৫,১৪,০০০৩ সাংহাই  122x122px  গণচীন  এশিয়া  ২,৫৫,৮২,০০০৪ সাঁউ পাউলু  120px  ব্রাজিল  দক্ষিণ আমেরিকা  ২,১৬,৫০,০০০৫ মেক্সিকো সিটি  120px   মেক্সিকো  উত্তর আমেরিকা  ২,১৫,৮১,০০০৬ কায়রো  120px  মিশর  আফ্রিকা  ২,০০,৭৬,০০০৭ মুম্বই  120px  ভারত  এশিয়া  ১,৯৯,৮০,০০০৮ বেইজিং  120px  গণচীন  এশিয়া  ১,৯৬,১৮,০০০৯ ঢাকা  120px  বাংলাদেশ  এশিয়া  ১,৯৫,৭৮,০০০১০ ওসাকা  120px  জাপান  এশিয়া  ১,৯২,৮১,০০০১১ নিউ ইয়র্ক শহর-নিওয়ার্ক  120px  মার্কিন যুক্তরাষ্ট্র  উত্তর আমেরিকা  ১,৮১,৮৯,০০০ ১২ করাচী 120px    পাকিস্তান  এশিয়া  ১,৫৪,০০,০০০১৩ বুয়েনোস আইরেস  120px  আর্জেন্টিনা  দক্ষিণ আমেরিকা  ১,৪৯,৬৭,০০০১৪ছুংছিং  120x120px  গণচীন  এশিয়া  ১,৪৮,৩৮,০০০১৫ ইস্তাম্বুল  120px  তুরস্ক  ইউরোপ  ১,৪৭,৫১,০০০১৬ কলকাতা  120px  ভারত  এশিয়া   ১,৪৬,৮১,০০০১৭ ম্যানিলা  120px  ফিলিপাইন  এশিয়া ১,৩৪,৮২,০০০১৮ লেগোস  119x119px  নাইজেরিয়া  আফ্রিকা  ১,৩৬,৪৩,০০০১৯ রিউ দি জানেইরু  120px  ব্রাজিল  দক্ষিণ আমেরিকা  ১,৩২,৯৩,০০০২০ থিয়েনচিন  121x121px  গণচীন  এশিয়া  ১,৩২,১৫,০০০<২১ কিনশাসা  120x120px  কঙ্গো গণতান্ত্রিক প্রজাতন্ত্র  আফ্রিকা  ১,৩১.৭১,০০০২২ কুয়াংচৌ  120px  গণচীন  এশিয়া  ১,২৬,৩৮,০০০২৩ লস অ্যাঞ্জেলেস-লং বিচ-স্যান্টা অ্যানা  120px  মার্কিন যুক্তরাষ্ট্র  উত্তর আমেরিকা ১,২৪,৫৮,০০০২৪ মস্কো  120px  রাশিয়া  ইউরোপ  ১,২৪,১০,০০০২৫ শেনচেন  121x121px   গণচীন  এশিয়া  ১,১৯,০৮,০০০২৬ লাহোর 120px    পাকিস্তান  এশিয়া  ১,১৭,৩৮,০০০২৭ বেঙ্গালুরু  120px ভারত  এশিয়া  ১,১৪,৪০,০০০২৮ প্যারিস  120px   ফ্রান্স  ইউরোপ  ১,০৯,০১,০০০২৯বোগোতা    কলম্বিয়া  দক্ষিণ আমেরিকা  ১,০৫,৭৪,০০০৩০ জাকার্তা  120px  ইন্দোনেশিয়া  এশিয়া  ১,০৫,১৭,০০০৩১  চেন্নাই  120px  ভারত  এশিয়া  ১,০৪,৫৬,০০০৩২  লিমা  120px  পেরু  দক্ষিণ আমেরিকা  ১,০৩,৯১,০০০৩৩ ব্যাংকক  122x122px  থাইল্যান্ড  এশিয়া  ১,০১,৫৬,০০০

 ভবিষ্যৎ অতিমহানগরী 
জাতিসংঘের ভবিষ্যদ্বাণী অনুযায়ী ২০৩০ সাল নাগাদ আরও ১০টি নতুন নগরী অতিমহানগরীতে পরিণত হবে। এগুলি হল ইউরোপের লন্ডন (যুক্তরাজ্য), পূর্ব এশিয়ার সিউল (দক্ষিণ কোরিয়া), ছেংতু (চীন) ও নানচিং (চীন), দক্ষিণ-পূর্ব এশিয়ার হো চি মিন নগরী (ভিয়েতনাম), মধ্যপ্রাচ্যের তেহরান (ইরান), দক্ষিণ এশিয়ার হায়দ্রাবাদ (ভারত) ও আহমেদাবাদ (ভারত) এবং আফ্রিকার লুয়ান্ডা (অ্যাঙ্গোলা) চট্টগ্রাম (বাংলাদেশ) ও দারুস সালাম (তানজানিয়া)।

 ইতিহাস 
১৯৫০ সালে বিশ্বের মাত্র দুইটি নগরীর জনসংখ্যা এক কোটির বেশি ছিল: নিউ ইয়র্ক ও টোকিও। এরপর ১৯৭০ সালে ওসাকা এবং ১৯৭৫ সালে মেক্সিকো নগরী যথাক্রমে ৩য় ও ৪র্থ অতিমহানগরী হিসেবে এদের সাথে যোগ দেয়।

 সমস্যাসমূহ 
থাম্ব|লস অ্যাঞ্জেলেসের ট্রানজিশন জোন একটি বিমান থেকে নেওয়া হয়েছে
অতিমহানগরীগুলি বিভিন্ন শ্রেণীর সমস্যার সম্মুখীন হয়। অর্থনৈতিক সমস্যার মধ্যে বেকারত্ব, চাকুরির অভাব, জীবনযাত্রার খরচ বৃদ্ধি উল্লেখযোগ্য। পরিবেশগত সমস্যার মধ্যে বায়ু দুষণ সবচেয়ে প্রণিধানযোগ্য। অন্যদিকে সামাজিক সমস্যার মধ্যে রয়েছে মানসম্মত আবাসনের ও জীবনযাত্রার অবস্থার অভাব, ধনী-দরিদ্র বৈষম্য, দারিদ্র্য, নিরাপত্তা, ইত্যাদি। অবকাঠামোগত সমস্যার মধ্যে সবচেয়ে উল্লেখযোগ্য হল বিদ্যুৎ এবং পরিবহন অবকাঠামো।

 বস্তিসমূহ 

 ঘরহারা মানুষজন 
অতিমহানগরীগুলিতে প্রায়ই উল্লেখযোগ্যসংখ্যক গৃহহীন নর-নারীর দেখা পাওয়া যায়। ঘরহারা মানুষজনের প্রকৃত ও নির্দিষ্ট কোন সংজ্ঞা নির্ধারিত হয়নি। দেশ কিংবা অঞ্চলভেদে এ সংজ্ঞা নির্ধারিত হয়েছে। সাধারণ অর্থে যাদের কোন স্থায়ী ঘর-বাড়ী, দালান-কোঠা নেই কিংবা ভাড়া করা কোন ঘর-বাড়ী, দালান-কোঠা নেই - তারাই ঘরহারা মানুষজন হিসেবে চিহ্নিত হয়ে থাকেন।
 যোগাযোগ ব্যবস্থা 

 নগরের আয়তনবৃদ্ধি 

 আরও দেখুন 
 পৌরপিণ্ড

 তথ্যসূত্র 

 উৎসপঞ্জি 

 Soja, Edward W., "Postmetropolis, Critical Studies of Cities and Regions", Blackwell Publishing Ltd., 2000 (alk. paper, ; paperback, )

 বহিঃসংযোগ 
 United Nations Department of Economic and Social Affairs, Population Division
 e-Geopolis project Research Group, University Paris-Diderot
 Lagos la Vida Loca by Mariana van Zeller on Current TV Nov. 2007
 Megacities Task Force
 Maps of US Megacities from radicalcartography.net
 IEEE Spectrum report on "Engineering the Megacity"
 URBAN PLANET: Collective Identities, Governance and Empowerment in Megacities

বিষয়শ্রেণী:জনসংখ্যা
বিষয়শ্রেণী:শহরের তালিকা
বিষয়শ্রেণী:নগর গবেষণা ও পরিকল্পনা পরিভাষা
বিষয়শ্রেণী:মনুষ্য আবাসভূমি
বিষয়শ্রেণী:পৌর এলাকা